b'\n_START_ARTICLE_\nGoebbels og kvinnene\n_START_SECTION_\nInnspillingsfakta\n_START_PARAGRAPH_\nFilmen ble spilt inn fra 8. september til midten av oktober 1943 i General Service Studios.\n_START_SECTION_\nFakta om filmen\n_START_PARAGRAPH_\nIf\xc3\xb8lge en artikkel i The Hollywood Reporter forb\xc3\xb8d sensorene bruken av alle titler som inneholdt ordene \xc2\xabthe secret life and loves of Goebbels.\xc2\xbb_NEWLINE_En artikkel i The Hollywood Reporter fra 6. januar 1944 skrev at den Minneapolis-baserte kinooperat\xc3\xb8ren og filmens produsent W.R. Frank viste den ferdige kopien i New York City til sjefer for kinokjeder for \xc3\xa5 avgj\xc3\xb8re hvor mye av den som skulle bli klippet bort. Kopien ble til slutt nedklippet fra 137 minutter til 87 minutter._NEWLINE_I en PR-relatert pressemelding ble det opplyst at filmens manusforfatter og regiss\xc3\xb8r, Alfred Zeisler, hadde arbeidet som produsent og regiss\xc3\xb8r ved UFA i Berlin og derfor hadde hatt mye befatning med Goebbels i egenskap av hans stilling som propagandaminister. If\xc3\xb8lge The Holllywood Reporter skulle Zeisler spille seg selv i filmen._NEWLINE_If\xc3\xb8lge en artikkel i The Hollywood Reporter hadde Goebbels og kvinnene premiere p\xc3\xa5 to kinoer i Minneapolis 20. april 1944._NEWLINE_En annen artikkel i The Hollywood Reporter opplyste at Monogram ikke ervervet filmen for distribusjon f\xc3\xb8r i juni 1944.'